CELEX: 32006D0472
Language: hu
Date: 2006-07-04 00:00:00
Title: 2006/472/EK: A Bizottság határozata ( 2006. július 4. ) a 2006. évre vonatkozóan a Közösségi Dohányalap által a 2182/2002/EK rendelet 13. és 14. cikkében említett intézkedések finanszírozására szánt források tagállamok közötti végleges felosztásáról  (az értesítés a C(2006) 3030. számú dokumentummal történt)

8.7.2006   
            
            
               HU
            
            
               Az Európai Unió Hivatalos Lapja
            
            
               L 187/33
            
         
      A BIZOTTSÁG HATÁROZATA
   
   (2006. július 4.)
   a 2006. évre vonatkozóan a Közösségi Dohányalap által a 2182/2002/EK rendelet 13. és 14. cikkében említett intézkedések finanszírozására szánt források tagállamok közötti végleges felosztásáról
   (az értesítés a C(2006) 3030. számú dokumentummal történt)
   (Csak a francia, görög, holland, német, olasz, portugál és spanyol nyelvű szöveg hiteles)
   (2006/472/EK)
   AZ EURÓPAI KÖZÖSSÉGEK BIZOTTSÁGA
   tekintettel az Európai Közösséget létrehozó szerződésre,
   tekintettel a nyersdohány piacának közös szervezéséről szóló, 1992. június 30-i 2075/1992/EGK tanácsi rendeletre (1) és különösen annak 14a. cikkére,
   mivel:
   
               (1)
            
            
               A Közösségi Dohányalap tekintetében a 2075/92/EGK tanácsi rendelet alkalmazására vonatkozó részletes szabályok meghatározásáról szóló, 2002. december 6-i 2182/2002/EK bizottsági rendelet (2) 13. és 14. cikke a dohánytermelők termelésváltását elősegítő intézkedéseket ír elő. Ezeket az intézkedéseket a 2075/92/EGK rendelet 13. cikke által létrehozott Közösségi Dohányalap finanszírozza.
            
         
               (2)
            
            
               A 2006. évre a Közösségi Dohányalap rendelkezésére álló teljes összeg 29,2 millió euro (a korábban megjelölt összegtől kismértékben eltérő összeg), amelynek 50 %-át a dohánytermelők egyéb terményekre vagy egyéb munkahelyteremtő gazdasági tevékenységekre való átállását célzó intézkedésekre, valamint ilyen témájú tanulmányokra kell fordítani.
            
         
               (3)
            
            
               Indokolt tehát a 2182/2002/EK rendelet 17. cikkének (4) bekezdésével összhangban 2006. június 30. előtt az érintett tagállamok között felosztani a 2006. évi fennmaradó összeget a támogatási kérelmekben foglalt intézkedések finanszírozásával kapcsolatos előzetes tervek alapján, amelyeket a tagállamok benyújtottak.
            
         
               (4)
            
            
               Az e határozatban előírt intézkedések összhangban vannak a Dohánypiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A 2006. évre vonatkozóan a Közösségi Dohányalap által a 2182/2002/EK rendelet 13. és 14. cikkében említett intézkedések finanszírozására szánt források tagállamok közötti végleges felosztását a melléklet tartalmazza.
   2. cikk
   Ennek a határozatnak a Belga Királyság, a Német Szövetségi Köztársaság, a Görög Köztársaság, a Spanyol Királyság, a Francia Köztársaság, az Olasz Köztársaság, az Osztrák Köztársaság és a Portugál Köztársaság a címzettjei.
   
      Kelt Brüsszelben, 2006. július 4-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 215., 1992.7.30., 70. o. A legutóbb az 1679/2005/EK rendelettel (HL L 271., 2005.10.15., 1. o.) módosított rendelet.
   
      (2)  HL L 331., 2002.12.7., 16. o. Az 1881/2005/EK rendelettel (HL L 301., 2005.11.18., 3. o.) módosított rendelet.
   
      MELLÉKLET
      A 2006. évre vonatkozóan a Közösségi Dohányalap által a 2182/2002/EK rendelet 13. és 14. cikkében említett intézkedések finanszírozására szánt források tagállamok közötti végleges felosztása
      
                  (euróban)
               
            
                   
               
               
                  Végleges felosztás
               
            
                  Alap
               
               
                  A nemzeti garanciaküszöb 100 %-a
               
            
                  Tagállam:
               
               
                  Érték
               
            
                  Belgium
               
               
                  62 350
               
            
                  Németország
               
               
                  499 597
               
            
                  Görögország
               
               
                  5 255 417
               
            
                  Spanyolország
               
               
                  1 853 806
               
            
                  Franciaország
               
               
                  1 127 090
               
            
                  Olaszország
               
               
                  5 542 586
               
            
                  Ausztria
               
               
                  0
               
            
                  Portugália
               
               
                  259 154
               
            
                  Összesen
               
               
                  14 600 000